VEGA præsenterer    
**Bicep banker bunden ud af VEGA**    
*Den 11. december kan du komme til episk, elektronisk julefest i Store VEGA, når Bicep banker bassen i bund.* 

De to barndomsvenner Matt McBriar og Andy Ferguson har siden 2009 udgivet eklektiske dance music, der har placeret dem på den øverste hylde inde for genren.    
   
Bicep udgav i januar deres nye album *Isles*, der nåede en andenplads på den britiske album-chart. Duoen er for nyligt flyttet til London, hvilket har været en utømmelig kilde til musikalsk inspiration. *Isles* er spækket med et væld af samples, fra bulgarske korstykker til hindi-vokaler.    
   
Albummet sender lytteren på en atmosfærisk og feststemt rejse gennem hypnotiske vokaler, tonstunge baslinjer og fremdrevne, knitrende beats. Bicep mestrer de fængende melodier, der svæver i et vildt fabulerende lydbillede, og de er blevet rost til skyerne for deres kirurgiske, musikalske præcision. The Guardian kvitterede med fem, flotte stjerner og skrev:    
   
"The Northern Irish bloggers-turned-DJs-turned-producers kick over the dinner-party table with an album that matches the scope and ambition of 90s dance artists.” 

Bicep har gentagne gange samarbejdet med navne som Hammer og den banebrydende britiske duo~~,~~ Simian Mobile Disco. I 2017 skrev Bicep kontrakt med det mægtige pladeselskab Ninja Tune og udgav deres selvbetitlede debutalbum, der skubbede dem helt frem på den internationale, elektroniske scene.   
  
Der er for alvor dømt decemberfest, når Bicep ankommer til København.

**Fakta om koncerten**    
Bicep (GB)         
Lørdag den 11. december, 2021 kl. 21.00          
Store VEGA, Enghavevej 40, 1674 København V          
Billetpris 300kr. + gebyr          
Billetsalget starter fredag den 11. juni kl. 10.00 via vega.dk og Ticketmaster   
 